相國寺公孫合汗衫・油葫蘆
我見他百結衣衫不掛身，直恁般家道窘。我為甚連珠兒熱酒教他飲了三巡？(雲)漢子，自古以來，則不你受貧。(孝友雲)父親，可是那幾個古人受貧來？(正末唱)想當初蘇秦未遇遭貧困，有一日他那時來，也可便腰掛黃金印。咱人翻手是雨，合手是雲。那塵埃中埋沒殺多才俊，(帶雲)你看那人也，則是時運未至。(唱)他可敢一世裡不如人。(雲)小大哥，將一領綿團襖來。(張孝友做拿衣服科，雲)綿團襖在此。(正末雲)漢子。(唱)。